open-index/open-wikipedia-markdown huggingface dataset:
2003 m. Formulės 1 sezonas

**2003 m. Formulės 1 sezonas** buvo 54-as FIA rengtas Formulės 1 Pasaulio čempionatas. Prasidėjo kovo 9 d. (Australijos GP, Albert Park trasa), o baigėsi spalio 12 d. (Japonijos GP, Suzukos trasa).

### Pilotų įskaita

### Komandų įskaita

## Šaltiniai
Prielinksnis

**Prielinksnis,** arba **[[prepozicija]]** – tarnybinė kalbos dalis, kuri rodo daiktavardžio arba daiktavardiškai pavartoto žodžio sintaksinius santykius su kitais savarankiškais žodžiais.

Prielinksnis eina su daiktavardžio arba daiktavardiškai pavartoto žodžio linksniu, lietuvių kalboje – kilmininku, galininku ir įnagininku; sustabarėjusiuose posakiuose išlikusi vartosena su naudininku: *põ senóvei, põ dẽšinei, ikì vãliai, ikì šiõlei*.
Prielinksnis susieja linksnį su veiksmažodžiu, būdvardžiu, skaitvardžiu, įvardžiu, prieveiksmiu arba daiktavardžiu į žodžių junginį ir su tuo linksniu sudaro žodžių junginio priklausomąjį dėmenį (pvz., *einù *'per̃ mìšką**').

Savarankiškos leksinės reikšmės prielinksnis neturi, tačiau individualia reikšme padeda atskleisti junginio žodžių semantinius santykius (erdvės, laiko, priežasties, tikslo, išskirties, draugė̃s).

Pagal struktūrą išskiriami paprastieji (daugiausia vienskiemeniai), samplaikiniai (pvz., liet. „iš po“) ir sudurtiniai (pvz., liet. „anapus“) prielinksniai. Pagal kilmę – senybiniai (pirminiai) ir naujybiniai (antriniai). Senybinių prielinksnių genetiškai neįmanoma susieti su kitais dabartinės kalbos žodžiais (pvz., liet. „apie“, „ant“). Nemažai jų – vienskiemeniai, atitinka veiksmažodžių priešdėlius, žymi įvairius semantinius žodžių santykius; jų atitikmenų esama daugelyje kalbų. Naujybiniai prielinksniai išlaikę genetinį ryšį su savarankiškais žodžiais (arba jų junginiais), iš kurių kilę (pvz., liet. „arti“, „gale“, „iš anapus“). Naujybiniai prielinksniai yra sudėtingesnės struktūros, paprastai žymi vienos rūšies semantinius žodžių santykius.

Prielinksnius turi daugelis kalbų; jie ypač svarbūs mažai linksnių turinčioms kalboms.

## Išnašos
Stanislovas Blinstrubas

**Stanislovas Blinstrubas:**

* Stanislovas Blinstrubas (1901) – geologas;
* Stanislovas Blinstrubas (1953) – politikas.
Aistė Smilgevičiūtė

**Aistė Smilgevičiūtė-Radzevičienė** (g. 1977 m. spalio 29 d. Plungėje) – Lietuvos dainininkė.

Atlieka folklorinę muziką, džiazą, poproką. Nuo 1996 m. grupės „Skylė“ narė. Taip pat dalyvauja įvairiuose folkloro, kitos netradicinės muzikos projektuose. Vilniaus universitete baigė klasikinės filologijos studijas.

1999 m. atstovavo Lietuvai Eurovizijoje Izraelyje su folklorine daina „Strazdas“ (atliko žemaičių tarme). Dainos autoriai Sigitas Geda ir Linas Rimša. Daina, gavusi 13 taškų, užėmė 20 vietą iš 23.

## Įvertinimas

* 2012 m. kartu su savo sutuoktiniu Roku Radzevičiumi apdovanoti Ordino „Už nuopelnus Lietuvai“ medaliu.
* 2007 m. apdovanojimas už metų abumą („Povandeninės kronikos”) ir geriausią roko grupę (kartu su grupe „Skylė“)
* Daina „Auksinis ruduo“ (m. R. Radzevičiaus, ž. A. Smilgevičiūtės) paskelbta LATGA-A Dainų konkurso 2008 laureate. Atlikėjai A. Smilgevičiūtė ir V. Bagdonas
* Albumo „Povandeninės kronikos“ daina „Baltas brolis“ Lietuvos nacionalinio radijo klausytojų paskelbta populiariausia 2008 metų daina.
* Albumo „Povandeninės kronikos“ daina „Baltas brolis“ Lietuvos nacionalinio radijo 2009-taisiais organizuotuose rinkimuose pateko į visų laikų skambiausios lietuviškos dainos TOP 20-tuką.
* 2012 m. liepos 6-ąją Valstybingumo dienos proga Lietuvos Respublikos Prezidentė Dalia Grybauskaitė Aistei Smilgevičiūtei (ir Rokui Radzevičiui) įteikė apdovanojimus – ordino „Už nuopelnus Lietuvai“ medalius.
* 2016 m. sausio 30 d. specialus Pakartot.lt prizas už grojamiausią 2015 metų dainą (iš albumo „Vilko vartai”) – „Aš gaudau svajas”.

## Šaltiniai

## Nuorodos
* Oficialus grupės „Skylė” tinklalapis
Fukušimos prefektūra

**Fukušimos prefektūra** () – Japonijos prefektūra, įsikūrusi Tohoku regione, Honšiū saloje. Sostinė – Fukušima. Prefektūros Okumos mieste yra Fukušimos I atominė elektrinė.

## Istorija

Ši prefektūra istoriškai žinoma kaip Mucu žemės dalis. Šis Japonijos regionas taip pat žinomas kaip Mičinoku ir Ōšū.

## Geografija

Fukušima – piečiausiai esanti prefektūra Tōhoku regione ir arčiausia Tokijui. Ji kalnų grandinių padalinta į tris regionus: Aidzu, Nakadorį ir Hamadorį. Kalnuotasis Aidzu regionas pasižymi nuostabiais ežerais, vešliais miškais ir snieguotomis žiemomis. Tuo tarpu Hamadoris, turintis priėjimą prie Ramiojo vandenyno, reljefiniu požiūriu yra lygiausias Fukušimos regionas. Nakadorio regionas – agrikultūros židinys. Jame įsikūrusi ir prefektūros sostinė – Fukušima.

### Miestai
Fukušimos prefektūroje yra trylika miestų:

* Aidzuvakamacu
* Datė
* Fukušima (sostinė)
* Ivakis
* Kitakata
* Korijama

* Minamisoma
* Motomija
* Nihonmacu
* Širakava
* Soma
* Sukagava
* Tamura

### Miesteliai ir kaimai
Pateikiami miesteliai ir kaimai pagal apskritį:

### Miestų ir kaimų susijungimai

Nuo 2004 m. lapkričio įvykdyta net 12 miesto sujungimų. Paskutinis įvykdytas 2007 m. sausio 1 d., kai Motomijos miestas ir Širasavos kaimas (priklausę Adačio apsričiai) sujungti į naują miestą – Motomiją.

#### Ateityje planuojami sujungimai

Kavamatos ir Ijino miestus Datės apskrityje 2008 m. liepos 1 d. planuojama prijungti prie Fukušimos miesto.

## Nuorodos

* Oficiali Fukušimos prefektūros internetinė svetainė
Mikalauskas

;Mikalauskas
* Antanas Mikalauskas (1935) – geografas, geomorfologas
* Ignas Mikalauskas – kunigas, žurnalistas, redaktorius
* Kazys Mikalauskas – dainininkas (tenoras)
* Leonas Mikalauskas – politikas
* Liudas Mikalauskas – dainininkas
* Pranas Mikalauskas-Antalkis – prozininkas, spaudos darbuotojas
* Rimas Mikalauskas – evangelikų reformatų kunigas
* Vidas Mikalauskas – politikas
* Vytautas Mikalauskas (1921) – kino režisierius, menotyrininkas
* Vytautas Mikalauskas (1930) – kompozitorius, pianistas
* Vytautas Mikalauskas (1955) – režisierius, politikas
* Vladas Mikalauskas (1928) – geologas
* Vladas Mikalauskas (1942) – žurnalistas, redaktorius, fotografas
;Mikalauskaitė
* Audra Mikalauskaitė – gydytoja, politinė veikėja
* Domicelė Mikalauskaitė – fiziologė, biochemikė
* Elena Mikalauskaitė-Kriščiūnienė – muzikos pedagogė, chorvedė
* Elžbieta Mikalauskaitė – kalbininkė, pedagogė
* Sigita Mikalauskaitė – šokėja-aktorė, choreografė

## Etimologija
Viena populiariausių lietuviškų pavardžių. Kilusi iš , , padarytų iš krikšto vardo *Michał, Михаил* (Mykolas).

## Šaltiniai
Anglai

**Anglai** – tauta, susiformavusi dabartinės Anglijos teritorijoje, kalbanti anglų kalba. Anglų tauta susiformavo ankstyvaisiais viduramžiais, kai senąja anglų kalba buvo vadinama *Anglecynn*. Dabar Anglija yra Didžiosios Britanijos dalis ir dauguma anglų turi britų pilietybę. Anglų pavadinimas atsirado iš germanų anglų genties, kuri į Angliją atvyko iš Šiaurės Vokietijos.

Istoriškai anglai kilo iš senųjų britų, germanų genčių, kurios apsigyveno Anglijoje (anglų, jutų, saksų) ir buvo vadinamos anglosaksais ir vėliau danų bei normanų. Po Unijos akto 1707 m., patvirtinusio Didžiosios Britanijos įkūrimą, anglai pradėti tapatinti su britais.

Daugiausiai anglų gyvena Didžiojoje Britanijoje (45,4 mln.). Taip pat anglų imigrantai ir jų palikuonys gyvena Australijoje, Indijoje, JAV, Kanadoje, Naujojoje Zelandijoje, PAR bei kitose Didžiosios Britanijos buvusiose kolonijose.

## Anglų diaspora

Nuo seniausių laikų anglai kėlėsi į kitas Didžiosios Britanijos dalis ir Šiaurės Airiją, bet jų skaičius nežinomas, nes senuosiuose surašymuose nebuvo prašoma nurodyti tautybės. Tačiau surašymuose buvo prašoma nurodyti gimimo vietą, tad paaiškėjo, kad 8,08% Škotijos, 3,66% Šiaurės Airijos, 20% Velso gyventojų gimė Anglijoje. Airijos surašymai rodo, kad daugiau nei 200 tūkst. Airijos gyventojų kilę iš Anglijos ir Velso.

Anglų bendruomenės randamos visame pasaulyje. Didžiausios iš jų yra JAV, Kanadoje, Australijoje, PAR ir Naujojoje Zelandijoje.

### JAV

Pasak 2009 m. apklausos, 9 % amerikiečių pareiškė esą anglais ir tai yra trečia pagal dydį europiečių grupė Amerikoje po vokiečių ir airių. Demografai mano, kad skaičius sumažintas, nes daugelis Amerikos anglų save laiko amerikiečiais, o jei yra mišrios kilmės, nurodo kitą europietišką tautybę.

XIX a. anglai buvo didžiausia etninė grupė Amerikoje. Kadangi anglai ten buvo mielai sutinkami, kaip anksčiausi naujakuriai, jie įkūrė tik keletą organizacijų tradicijoms išsaugoti, tačiau jie padarė didelę įtaką amerikiečių kultūrai. 2000 m. 25 mln. amerikiečiai nurodė, kad yra visai ar iš dalies anglai, dar 1 mln. teigė esą britai.

### Kanada

Remiantis 2006 m. apklausos duomenimis, anglais visai ar iš dalies save laikė 6,6 mln. arba 16 % kanadiečių ir jie sudarė pagal etninę kilmę didžiąją dalį Kanados gyventojų. Manoma, kad jų turėtų būti ir daugiau, nes apklausose dalis kanadiečių save laiko nebe anglais, o tiesiog kanadiečiais.

Anglakalbių kanadiečių kultūra artima angliškajai. Dabartinei kultūrai labai didelę įtaką daro amerikiečių kultūra.

## Išnašos
Grigaitis

* Albinas Grigaitis – gydytojas, pirmosios Lietuvoje Varėnos džiovos sanatorijos įkūrėjas 
* Aleksandras Grigaitis – kunigas, pedagogas
* Alfonsas Grigaitis – politikas
* Egidijus Grigaitis – pedagogas, politikas
* Evaldas Grigaitis – futbolininkas
* Jonas Domininkas Grigaitis – kunigas, pedagogas
* Juozas Grigaitis – teisininkas, karininkas
* Kęstutis Jonas Grigaitis – teisininkas, visuomenės veikėjas
* Petras Mindaugas Grigaitis – gydytojas, politikas
* Pijus Grigaitis – teisininkas, visuomenės veikėjas
* Raimondas Grigaitis – pedagogas, politikas
Petrulis

* Alfonsas Petrulis – kunigas, visuomenės veikėjas, signataras
* Algirdas Petrulis – dailininkas
* Arvydas Petrulis – politikas
* Domas Petrulis – politikas
* Juozas Petrulis (1904) – kultūros istorikas, kraštotyrininkas
* Napoleonas Petrulis – dailininkas, skulptorius
* Vytautas Petrulis (1890) – finansinikas, politikas
* Vytautas Petrulis (1930) – energetikas
Mikšys

* Dangirdas Mikšys – inžinierius, politikas;
* Feliksas Mikšys – politinis bei visuomenės veikėjas;
* Genadijus Mikšys – inžinierius šiluminininkas, politikas;
* Ramutis Bonifacas Mikšys – inžinierius geologas, politikas;
* Vladas Mikšys – chorvedys, vargonininkas;
* Zenonas Mikšys – žurnalistas, publicistas;
* Žibuntas Mikšys – grafikas.
Zgežas

**Zgèžas**  () – miestas pietinėje Lenkijoje, Lodzės vaivadijoje; pavieto centras. 58 164 gyventojų (2007 m.).

## Miestai partneriai

Miestai, su kuriais Zgežas yra užmezgęs partnerystės ryšius:
*  Glauchau (Vokietija)
*  Hodmezėvašarhėjus (Vengrija)
*  Kežmarokas (Slovakija)
*  Kupiškis (Lietuva)
*  Manevičiai (Ukraina)
*  Ožyšas (Lenkija)
*  Supraslis (Lenkija)

## Galerija

Tram line 45 on plac Kilińskiego in Zgierz in 2024.jpg
Zgierz.Railway.Station.jpg
Zgierz-church-2012-04-13.jpg


## Šaltiniai
2002 m. Formulės 1 sezonas

**Formulės 1 sezonas 2002** – 53-as FIA rengtas Formulės 1 Pasaulio čempionatas. Prasidėjo kovo 2 d. (Australijos GP, Albert Park trasa), o baigėsi spalio 13 d. (Japonijos GP, Suzukos trasa).

### Pilotų įskaita
{|
|

### Komandų įskaita

## Šaltiniai
Dzavchanas

**Dzavchanas** () – upė vakarų Mongolijoje (Dzavchano, Gobio Altajaus, Chovdos ir Uvos ajmakuose). Prasideda Changajaus kalnuose, teka į šiaurės vakarus pradžioje plačia tarpukalnių dubuma, vėliau Didžiųjų ežerų dubumos stepėmis.

Iš kairės į Dzavchaną įteka Kobdo baseino protaka, upę jungianti su Chara Us Nūro ir Chara Nūro ežerais. Keletu atšakų įteka į Aigar Nūro ežerą, kuris jungiasi su Chirgis Nūro ežeru. Pavasarį ir po liūčių patvinsta.

Dzavchano vanduo naudojamas drėkinimui.

## Šaltiniai
Tamulis

**Tamulis** − lietuviška vyriškos giminės pavardė.

Pavardė kilusi iš krikšto vardo *Tòmas, Tamõšius*.

Šios pavardės moteriškosios giminės formos yra: **Tamulienė** (ištekėjusi moteris) ir **Tamulytė** (mergautinė pavardė).

Pavardę turi šie garsesni asmenys:

; Tamulis
* Egidijus Tamulis – politikas;
* Henrikas Tamulis – politikas;
* Jonas Tamulis (1950) – fotografas, kraštotyrininkas;
* Jonas Tamulis (1958) – fizikas, signataras;
* Ričardas Tamulis – boksininkas;
* Valentinas Tamulis – politikas;
* Vytautas Kazimieras Tamulis (1911) – beisbolininkas.

; Tamulienė

* Danutė Dirginčiūtė-Tamulienė – solistė (mecosopranas).

## Šaltiniai
Džuba (upė)

: *Šis straipsnis – apie upę. Apie miestą Pietų Sudane žiūrėkite [[Džuba (miestas)]].*

**Džuba** () – upė Etiopijoje ir Somalyje. Prasideda centrinėje Etiopijoje, Etiopijos kalnyne. Teka į pietryčius **Genalės** pavadinimu. Nuo santakos su Dava (Somalio pasienyje) vadinama Džuba. Kerta Somalio plynaukštę, toliau teka pajūrio žemuma. Įteka į Indijos vandenyną netoli Kisimajo.

Žiotyse galima išvysti mėlyno vandenyno vandens ir raudono upės vandens kontrastą. Po liūčių Džubą pasiekia Šebelės upė. Liūčių metu smarkiai patvinsta. Džuba laivuojama nuo Barderės.

## Šaltiniai
Antanas Burinskas

**Antanas Burinskas** (g. 1965 m. birželio 3 d. Vidgiriuose, Vilkaviškio rajonas) – Kalvarijos savivaldybės politinis veikėjas.

## Biografija
1983 m. baigė Gražiškių vidurinę mokyklą, 2010 m. – verslo vadybą Marijampolės kolegijoje.

1995–2007 m. Antano Burinsko firmos direktorius. 2007 m. balandžio-birželio mėn. Kalvarijos savivaldybės meras, Nuo 2007 m. UAB „Vilaneta“ vadybininkas.

Darbo partijos Kalvarijos skyriaus narys, skyriaus pirmininkas. 2007–2011 m. ir nuo 2011 m. Kalvarijos savivaldybės tarybos narys.

Žmona Vilija, vaikai Gerda, Gytis..

## Šaltiniai

|-
Frankfurto universitetas

**Frankfurto prie Maino universitetas** ( – Frankfurto prie Maino Johano Volfgango Gėtės universitetas) – universitetas centrinėje Vokietijos dalyje, Frankfurte prie Maino, Heseno žemėje. Pavadintas vokiečių rašytojo Johano Volfgango Gėtės (1749–1832) vardu. Universitete yra 16 fakultetų. Studijuoja 37 353 studentai (2009 m.), 4600 darbuotojų (2009), iš jų – 535 profesoriai (2009 m.).

## Istorija
1912 m. buvo universitetas įsteigtas.

1914 m. pradėjo veikti.

## Fakultetai
* Teisės fakultetas
* ekonomikos
* socialiniai mokslai
* pedagoginis
* psichologija ir sporto mokslas
* evangelinės teologijos
* katalikų teologijos
* filosofijos ir istorijos
* kalbotyros ir kultūros
* naujosios filologijos
* geologijos ir geografijos
* IT ir matematikos
* fizikos
* biochemijos ir chemijos
* biologijos
* medicinos

## Lietuviai
Frankfurto universitete studijuoja daugiau nei keliasdešimt studentų iš Lietuvos (populiariausios studijų kryptys – ekonomika (), finansai, teisė ir kt.). Pagal ERASMUS-SOCRATES programas – VU studentai.

Nuo maždaug 1994 m. Frankfurto universiteto Teisės fakultete pagal stipendijų programą podiplomines teisės magistro (LL.M.) studijas baigia 1-2 teisininkai iš Lietuvos. Žymesni LL. M. programos absolventai – VU profesoriai Vytautas Nekrošius, Egidijus Šileikis ir Vytautas Mizaras (g. 1974 m.), kiti teisininkai iš Lietuvos. Dalis po LL. M. toliau tęsė studijas ir apgynė teisės mokslų daktaro disertacijas.

## Nuorodos
* Oficialus Frankfurto universiteto tinklalapis (vokiečių, anglų k.)
Digulas

**Digulas** () – upė Naujosios Gvinėjos salos pietuose, Indonezijoje (Irian Džajoje). Prasideda Maokė kalnuose, salos centrinėje dalyje. Teka į pietvakarius pelkėta žemuma, tropinėmis džiunglėmis. Įteka į Arafuros jūrą netoli Dolako; sudaro deltą.

Vandeninga ištisus metus. Digulu vyksta laivyba nuo Tanamero. Prie upės įsikūrę šie miestai: Tanameras, Badė, Mapi.

## Šaltiniai
Vincas Plikaitis

**Vincas Plikaitis** (g. 1957 m. liepos 18 d. Rūdninkuose, Kapsuko rajonas) – Lietuvos ir Kalvarijos savivaldybės politinis bei visuomenės veikėjas.

## Biografija
1972 m. baigė aštuonias Kalvarijos vidurinės mokyklos klases, įstojo į Alytaus politechnikumą, kurį baigė 1976 m. ir įgijo techniko mechaniko specialybę.

1976–1978 m. tarnavo sovietinėje armijoje. 1978–1985 m. dirbo statyboje, buvo atsakingas už bokštinių kranų saugų darbą ir techninę būklę. 1985–1990 m. kūno kultūros mokytojas, vaikų ir suaugusių futbolo treneris, Kalvarijos futbolo klubo futbolo treneris. 2000–2003 m. Kalvarijos savivaldybės mero pavaduotojas. Nuo 2003 m. UAB DK „Lindra“ Marijampolės filialo direktorius. 2007 m. ir 2008–2015 m. Kalvarijos savivaldybės mero pavaduotojas. 2007–2008 m. ir nuo 2015 m. Kalvarijos savivaldybės meras.

Partijos Lietuvos krikščionys demokratai Kalvarijos skyriaus narys, nuo 2010 m. Tvarka ir teisingumas narys. 2000–2003 m., 2003–2007 m., 2007–2011 m., 2011–2015 m. ir nuo 2015 m. Kalvarijos savivaldybės tarybos narys.

2009 m. už tai, kad negavo kompensacijos už savo, kaip tarybos nario, veiklos išlaidas, į teismą padavė savivaldybę.

Lietuvos futbolo čempionas (juo tapo 1975 m. žaisdamas Alytaus „Dainavos“ komandoje) ir prizininkas.

Sutuoktinė Dalė, vaikai Andrius, Matas.

## Šaltiniai

|-
Valdas Aleknavičius

**Valdas Aleknavičius** (g. 1968 m. liepos 21 d. Kapsuke) – Lietuvos ir Kalvarijos savivaldybės politinis bei visuomenės veikėjas.

## Biografija

1987 m. baigė Kapsuko tarybinį ūkį – technikumą, augalų apsaugos agronomas. 1995 m. baigė Lietuvos žemės ūkio akademiją, ekonomistas organizatorius.

1996–2000 m. UAB „Kantrija“ direktorius, 2000–2004 m. SP UAB „Kalvarijos komunalininkas“ direktorius, 2004–2007 m. UAB „Kalkomas“ direktorius. 2007–2009 m. UAB „Egofortas“ komercijos direktorius. 2015–2020 m. UAB Marijampolės apskrities atliekų tvarkymo centro Ūkio ir komercijos vadybininkas.

2009–2011 m. ir 2020 m. sausį – birželį – Kalvarijos savivaldybės administracijos direktorius. 2011–2015 m. Kalvarijos savivaldybės meras. 2021 m. sausį paskirtas Žemės ūkio ministerijos kancleriu.

1997–2000 m. Marijampolės rajono savivaldybės tarybos narys, 2000–2009 m. ir 2011–2020 m. Kalvarijos savivaldybės tarybos narys.

Nuo 1997 m. Tėvynės sąjungos Kalvarijos skyriaus narys.

Kalvarijos savivaldybės bendruomenių asociacijos pirmininkas, Kalvarijos VVG pirmininkas, Kalvarijos bendruomenės valdybos narys. Moka rusų, lenkų, anglų kalbas. Sutuoktinė Rūta, vaikai Vilius, Ugnė.

## Šaltiniai

|-
Prieštankinis Degtiariovo šautuvas

**Prieštankinis Degtiariovo šautuvas** (PTRD-41) ( – šaunamasis ginklas, nuo 1941 m. rugpjūčio 29 d. naudotas TSRS karinių pajėgų kovai su šarvuotąja priešo technika II pasauliniame kare.

1941 m. jį sukūrė Vasilijaus Degtiariovo (*Vasilij Aleksejevič Dekteriov*, ) konstruktorių biuras. Tais pačiais metais pagaminta apie 600 vienetų, o 1942 m. – 184 800 vnt. Gamintas iki 1945 m.

Iš 300 m atstumo pramušdavo 35 mm storio šarvą, iš 100 m – 40 mm.

Naudojo TSRS, Kinijos  karinės pajėgos.

## Nuorodos

* PTRD-41
Regimasis ryškis

**Regimasis ryškis** – stebimos iš Žemės žvaigždės, planetos ar kito dangaus objekto bedimensis ryškis. Paprastai žymimas ***m***. Regimasis ryškis priklauso ne tik nuo objekto savybių (t. y. nuo šviesio), bet ir nuo atstumo iki stebėtojo (kuo toliau, tuo ryškis silpnesnis) bei nuo sugeriančios medžiagos tarp stebėtojo ir objekto (kuo daugiau jos, tuo ryškis mažesnis). Kuo ryškesnis objektas, tuo mažesnė ryškio skaitmeninė vertė. Plika akimi juodame danguje įmanoma matyti objektus iki +6,5 ryškio, nors tai priklauso nuo atmosferos sąlygų ir žmogaus regos. Žinomų dangaus kūnų regimasis ryškis svyruoja nuo −26,7 Saulės atveju iki +31,5 smulkiausių Hablo teleskopo vaizduose užfiksuotų žvaigždžių atveju.

Regimojo ryškio matavimas vadinamas fotometrija.

Ryškių skalė siekia Senovės Romos astronomo Klaudijaus Ptolemėjaus, sudariusio žvaigždžių katalogą ir suskirsčiusio žvaigždes jame pagal ryškumą nuo pirmo ryškio (ryškiausia) iki šešto ryškio (blankiausia), laikus. Dabartinė skalė remiasi Ptolemėjo matematine išraiška.

## Šaltiniai

## Taip pat skaitykite
* Absoliutinis ryškis
Magnitudė

**Magnitudė** gali reikšti:
* Magnitudė (astronomija) – astronomijoje – dangaus objekto spindesio matavimo vienetas;
* Magnitudė (geologija) – geologijoje – Žemės drebėjimo stiprumo matavimo vienetas (t. y. kiek energijos išsilaisvino žemės drebėjimo židinyje).
Kastuvas

**Kastuvas** – įrankis gruntui ir kitoms medžiagoms kasti.

Kastuvą sudaro:
* kotas – paprastai medinis, nors gali būti metalinis ar plastikinis vamzdis.
* rankena – Ji būna koto gale. Paprasčiausia rankena – medinis skersinis (kartais kotas gali baigtis rutulišku sustorėjimu). Labai dažnai rankenos laikomoji dalis būna statmena kotui, prijungta metalinėmis juostomis, prikaltomis prie koto. Dalis paprasčiausių kastuvų rankenos neturi.

File:Shovels.jpg|Kastuvai su rankenomis
File:Schep.jpg|Kastuvai su rankenomis skersiniais
File:Feldspaten.jpg|Pirmojo pasaulinio karo laikų kastuvėliai makštyse, kurių kotai be rankenų, bet su rutuliškais sustorėjimais.
File:Pale 002.jpg|Kastuvai su kotais bet be rankenų

* darbinė plokštė – šiais laikais paprastai metalinė. Senovėje naudodavo kastuvus su medinėmis plokštėmis, dabar būna kastuvų su plastikinėmis plokštėmis. Plokštė paprastai turi movą, į kurią įkišamas kotas ir pritvirtinamas vinimis ar medvaržčiais. Plokštės dydis ir forma priklauso nuo paskirties. Dažniausiai jos ilgis siekia iki 30 cm.

Pagal plokštės rūšį kastuvai buna:
* smailiagaliai
* plokščiagaliai
* siaurieji

Į žemę geriausiai lenda smailiagalis, bet juo dirvožemis supurenamas netolygiai. Geriausiai žemė įdirbama plokščiagaliu. Siauruoju geriausiai iškasami sėjinukai ir šakniavaisiai. Siauruosius naudoja siauroms tranšėjoms kasti, kai reikia nutiesti kabelį ar kitokią panašią liniją.

Kastuvo atmaina – semtuvas. Naudojamas birioms medžiagoms, biralams, sniegui semti.
Baigtinis automatas

**Baigtinis automatas** – matematinė abstrakcija, modeliuojanti sistemos būsenų kaitą, priklausomai nuo ankstesnės būsenos ir įėjimo signalų, kai būsenų ir galimų įėjimo signalų skaičius yra baigtinis (nuo to ir pavadinimas).

Esama įvairių baigtinių automatų atmainų. Pavyzdžiui, kompiuterių projektavimui naudojami baigtiniai automatai turi išėjimus. Pagal išėjimų formavimo mechanizmą skiriami Muro ir Milio automatai. Muro automatų išėjimo reikšmė priklauso tik nuo buvusios jo būsenos, o Milio automato – ir nuo įėjimo signalo reikšmės.

Formalių kalbų analizei ir generavimui skirti baigtiniai automatai neturi išėjimų, bet turi galines būsenas. Jei po baigtinės įėjimų signalų sekos (vadinamos žodžiu) automatas patenka į vieną iš galinių būsenų, sakoma, kad automatas priima šį žodį ir šis žodis priklauso automato generuojamai kalbai.

Baigtiniai automatai dažnai vaizduojami grafais ar jiems giminingomis diagramomis. Baigtinio automato būsenos vaizduojamos grafo viršūnėmis, o perėjimai tarp jų – lankais.

Baigtiniai automatai skirstomi į deterministinius ir nedeterministinius. Deterministiniai automatai kiekvienai esamos būsenos bei įėjimo signalo kombinacijai turi tik vieną įmanomą atsakomąjį būsenos kitimą. Be įėjimo signalų, „sava inciatyva“ mašina būsenos nekeičia. Nedeterministiniai automatai tai pačiai būsenai ir signalui gali turėti daugiau galimų kitimų ir kai kada keisti būseną savaime (ϵ kitimai). „Nedeterministinis“ nereiškia automato, kurio elgesys tiesiog neprognozuojamas. Visada galima aprašyti sudėtingesnį bet deterministinį automatą, kurio atsakas į tą patį įėjimo signalą toks pats, kaip nagrinėjamo nedeterministinio.

## Šaltiniai
2005 m. NBA naujokų birža

**2005 m. NBA naujokų birža** () – Nacionalinės krepšinio asociacijos (NBA) naujokų birža, vykusi 2005 m. birželio 28 d. Tai buvo paskutinė NBA naujokų birža, kurioje galėjo dalyvauti vidurinių mokyklų krepšininkai. Nuo 2006 m. NBA naujokų biržos bet kurios tautybės žaidėjai, baigę JAV vidurinę mokyklą, negali pareikšti, kad jie gali dalyvauti naujokų biržoje, nebent jiems sukanka 19 metų ne vėliau kaip iki šaukimo metų gruodžio 31 d. ir nuo vidurinės mokyklos baigimo yra praėję bent vieneri metai.

Šioje naujokų biržoje buvo pakviesti du lietuviai: Linas Kleiza ir Martynas Andriuškevičius.
## Šaukimai

## Šaltiniai

*NBA.com: Draft 2005
*ESPN.com: 2005 NBA Draft
*2005 NBA Draft - Basketball-Reference.com
Slivenas

**Slivenas** – miestas Bulgarijos rytuose, Stara Planinos kalnų pietinėje pašlaitėje; srities centras. Šalies tekstilės pramonės centras (vystoma maždaug nuo 1830 m.), taip pat išvystyta mašinų, maisto, stiklo, baldų pramonė, audžiami kilimai. Netoli miesto yra balneologinis kurortas *Slivenski Mineralni Bani*.

## Istorija

Senovėje vadinosi *Selymnos*, XIX a. – *Сливно*.

## Sportas
* PFK Sliven (futbolas)
## Miestai partneriai
*  Alba Julija, Rumunija
*  Gera, Vokietija 
*  Pečas, Vengrija
*  Voronežas, Rusija
*  Svetlahorskas, Baltarusija
*  Ternopilis, Ukraina
*   Tekirdahas, Turkija  
*   Čongčingas, Kinija
*   Kutaisis, Gruzija
*   Kesarianis, Graikija
*   Džarašas, Jordanija

## Nuorodos
* Sliven.government.bg (bulgarų k.)
Algimantas Žiukas

**Algimantas Žiukas** (g. 1961 m. rugpjūčio 1 d. Skardžiuose, Molėtų rajonas) – Lietuvos ir Molėtų rajono savivaldybės politinis bei visuomenės veikėjas.

## Biografija
1985 m. baigė Lietuvos žemės ūkio akademiją, hidrotechnikas. 

Nuo 1995 m. A. Žiuko įmonės savininkas. 2008–2010 m. Molėtų rajono savivaldybės meras.

Nuo 2000 m. Molėtų rajono savivaldybės tarybos narys.

Lietuvos krikščionių demokratų partijos, partijos Lietuvos krikščionys demokratai, Tėvynės sąjunga - Lietuvos krikščionys demokratai Molėtų rajono skyriaus narys, 2008–2010 m. – skyriaus pirmininkas.

Sutuoktinė Rima, vaikai Adomas, Živilė.

|-

## Šaltiniai
Urbonas II

**Urbonas II** (Otonas Lažrietis; 1042 m. Lagery, Prancūzija – 1099 m. liepos 29 d. Romoje) – popiežius. Prancūzas. 1078 m. tapo kardinolu, nuo 1088 m.- popiežiumi. Kovojo su Henriku IV ir jo statytiniu antipopiežiumi Klemensu III. 1094 m. išvijo jį iš Romos. Klermono bažnyčios susirinkime 1095 m. paskelbė Pirmąjį kryžiaus žygį į Palestiną.

## Nuorodos
* Sąrašas:Popiežiai
Dijala

**Dijala** (, , ) – upė Irane ir Irake; Tigro kairysis intakas. Prasideda Zagro kalnuose, netoli Sanandadžo miesto. Aukštupyje teka kalnais, toliau į pietvakarius Mesopotamijos žemuma. Įteka į Tigrą piečiau Bagdado.

Dijalos vanduo naudojamas drėkinimui. Žemupyje yra užtvanka. Laivyba lietinguoju periodu nuo Baakubos miesto.

## Šaltiniai
AK-47

**AK-47** () – šturmo šautuvas (automatas) sukurtas (kopijuotas) 1947 m. Sovietų Sąjungoje. Ginklas šaltojo karo metu buvo naudojamas Varšuvos pakto narių bei su jomis glaudžiai politiniais ryšiais susijusių valstybių kariuomenėse ir iki šių laikų išlieka vienas populiariausių ginklų rytų Europoje, Afrikoje bei Azijoje.

 
Ginklo automatikos veikimas pagrįstas parako dujų nuvedimu. Šturmo šautuvas naudoja 7,62×39 mm kalibro šovinius. AK-47 ir jo variantai tapo labai populiariu ginklu dėl savo pigumo ir paprastumo.

## Veikimo principas
Ginklas užtaisomas užtraukiant užtaisymo rankenėlę, esančią dešinėje ginklo pusėje. Ji yra sujungta su automato spynos nešikliu, kuris, atitinkamai, laiko spyną. Užtraukiant rankenėlę užtraukiama ir spyna. Ją atleidžiant spyruoklė, kuri yra sujungta su spynos nešikliu, grąžina spynos nešiklį ir spyna grįžta į pradinę padėtį. 

Vykstant šiam procesui, spyna iš automato dėtuvės (30 šovinių) įstumia šovinį į spynoje esantį šovinio lizdą. Šovinys yra paruoštas šauti. Paspaudus nuleistuką paleidimo svirtis atsilaisvina ir tuo pat metu paleidžia plaktuką. Jis trenkia į spynos gale esantį daužiklį, o šis – į šovinio kapsulę. Įvyksta šūvis. Šūvio metu dalis išsiskyrusių parako dujų iš vamzdžio nukreipiamos į dujų vamzdį, kuriame yra dujų stūmoklis. Dujos jį stumia, o kadangi jis yra sujungtas su spynos nešikliu, tai spyna yra nustumiama nuo vamzdžio. Tuo metu parako dujos išmeta tūtelę. Spyruoklė vėl grąžina spyną į pradinę padėtį, ir visas procesas prasideda iš naujo.

## Pagrindinės ginklo dalys
# Vamzdis su uoksu, taikymosi įtaisu ir buože
# Nuimamas dangtelis nuo uokso
# Spynos rėmas su dujų dėžute
# Spyna
# Grąžinamasis mechanizmas
# Dujų vamzdelis su dujų stūmokliu
# Paleidžiamasis/smogiamasis mechanizmas
# Apsodo lovelis
# Dėtuvė
# Durtuvas

## Nuorodos

* Gamintojo tinklalapis
Rimantas Šavelis (1942)

**Rimantas Šavelis** (1942 m. sausio 10 d. Steponiuose, Rokiškio valsčiuje – 2021 m. gegužės 20 d. Vilniuje) – Lietuvos rašytojas prozininkas, dramaturgas, visuomenės veikėjas.

## Biografija
1967 m. baigė Vilniaus universitetą, 1970 m. Maskvos aukštuosius kino scenaristų ir režisierių kursus.

1970–1974 m. Kinematografijos komiteto narys, 1974–1977 m. ir 1980–1984 m. Lietuvos kino studijos scenarinės kolegijos redaktorius, 1978–1980 m. Lietuvos rašytojų sąjungos prozos konsultantas, 1990–1993 m. klubo vedėjas, 1993–2005 m. Vilniaus teritorinės muitinės vyr. budintis inspektorius.

Nuo 1973 m. buvo Lietuvos rašytojų sąjungos narys.

Žmona Audronė, sūnūs Laurynas, Augustas.

## Bibliografija
* Palei žalią krantą (apsakymai). Vilnius, Vaga, 1970 m.
* Dievo avinėlis (romanas). Vilnius, Vaga, 1974 m.
* Это я – Титас (romanas). Москва, Молодая гвардия, 1976 m.
* Paparčio šešėly (apsakymai). Vilnius, Vaga, 1980 m.
* Jumala talleke (romanas). Tallinn, Eesti Raamat, 1985 m.
* Amžinoji šviesa (apysaka, apsakymai). Vilnius, Vaga, 1987 m.
* Tadas Blinda (romanas). Vilnius, Vyturys, 1987 m.
* Вечный свет. Москва, Советский писатель, 1988 m.
* Zirguzaglis (istorinis romanas, originalas „Tadas Blinda“). Rīga, Vaga, 1995 m.
* Pasimatymai su gyvenimu. Vilnius, Lietuvos rašytojų sąjungos leidykla, 2000 m.
* Geriu žalią tylą (atsiminimai apie Paulių Širvį). Vilnius, Lietuvos rašytojų sąjungos leidykla, 2004 m.
* Amžinoji šviesa (kino filmas, režisierius Algimantas Puipa) Lietuvos kino studija, 1987 m.
* Bilietas iki Tadž Mahalo, (kino filmas, rež. Algimantas Puipa, 1991 m.)
* Vilko dantų karoliai (kino filmas, režisierius Algimantas Puipa, LKS, 1997 m.).

## Įvertinimas
* 1975 m. Žemaitės literatūrinė premija už apsakymus „Kopėčios“ ir „Paparčių pavėsy“, apsakymų rinkinį „Palei žalią krantą“.
* 1988 m. literatūrinė Gabrielės Petkevičaitės-Bitės premija už knygą „Amžinoji šviesa“.
* 1999 m. Antano Vaičiulaičio literatūrinė premija už novelę „Tamarikso žydėjimas“ (Metai, 1997, Nr.11).

## Nuorodos
Kultūros savaitė su R. Šaveliu 

## Šaltiniai
Donas

**Donas** (, ) – upė Rusijoje, viena didžiausių ir svarbiausių Rytų Europos lygumoje. Prasideda Vidurio Rusijos aukštumoje, 180 m aukštyje, Tulos srityje, Novomoskovsko apylinkėse. Seniau upės ištakomis laikytas Ivano ežeras, tačiau dabar upė prasideda Šatsko tvenkinyje. Teka pietų kryptimi. Tipiška lygumų upė; slėnis platus, nestatus, upės tėkmė lėta, daug kur formuoja meandras, senvages. Kerta Lipecko, Voronežo sritis, nuo Bogučiaro daro lankstą į rytus, prateka Rostovo, Volgogrado sritis, toliau vėl Rostovo sritimi į vakarus. Įteka į Azovo jūros Taganrogo įlanką netoli Azovo miesto; sudaro deltą (plotas 340&nbsp;km²).

Didžiausi intakai:
* dešinieji: Krasivaja Mečia, Sosna, Tichaja Sosna, Čiras, Čimla, Šiaurinis Donecas;
* kairieji: Voronežas, Ikorecas, Bitiugas, Chopioras, Medvedica, Ilovlia, Salas.

Donas aukštupyje užšalęs būna nuo lapkričio pradžios iki balandžio vidurio, žemupyje – nuo gruodžio pradžios iki kovo pabaigos. Upė su Volga sujungta Volgos-Dono kanalu. Donas ties Volgodonsku patvenktas Cimliansko tvenkiniu, taip pat yra dar keletas užtvankų. Maksimali laivybos riba – Sosnos žiotys (1604&nbsp;km), tačiau reguliari laivyba vyksta nuo Liskų (1355&nbsp;km). Žvejyba.

Prie Dono įsikūrę šie miestai:
Dankovas, Lebedianė, Zadonskas, Semilukai, Liskai, Pavlovskas, Serafimovičius, Kalačas prie Dono, Volgodonskas, Konstantinovskas, Aksajus, Rostovas prie Dono, Azovas.

## Pavadinimo kilmė

Upėvardis skitiškas, reiškia tiesiog upę (plg.  „upė“,  „lašas, skystis, rasa“,  „upė“).

## Šaltiniai
Stasys Žvinys

**Stasys Žvinys** (g. 1953 m. rugsėjo 26 d. Lėliuose, Molėtų raj.) – Lietuvos ir Molėtų rajono politinis bei visuomenės veikėjas.

## Biografija
1976 m. baigė Lietuvos žemės ūkio akademiją, inžinierius hidrotechnikas. 

1976–1979 m. dirbo Lietuvos hidrotechnikos ir melioracijos mokslinio tyrimo institute jaunesniuoju moksliniu bendradarbiu. 1992–2010 m. UAB „Molesta“ generalinis direktorius. 

1990–1995 m. Molėtų rajono tarybos deputatas, nuo 1995 m. Molėtų rajono savivaldybės tarybos narys. 2010–2019 m. Molėtų rajono savivaldybės meras.

Lietuvos krikščionių demokratų partijos, 2008–2018 m. ir nuo 2018 m. Tėvynės sąjunga - Lietuvos krikščionys demokratai Molėtų rajono skyriaus narys, 2010–2015 m. – skyriaus pirmininkas.

Sutuoktinė Romualda, vaikai Donata, Vilmantė.

## Šaltiniai

|-
Saulius Jauneika

**Saulius Jauneika** (g. 1963 m. rugpjūčio 4 d. Alytaus raj.) – Lietuvos ir Molėtų rajono savivaldybės politinis bei visuomenės veikėjas.

## Biografija

1981 m. baigė Merkinės Vinco Krėvės-Mickevičiaus vidurinė mokyklą, 1986 m. baigė Vilniaus universitetą, matematikas.

1995–2000 m. Molėtų rajono savivaldybės administratorius. 2000–2005 m. AB DnB NORD bankas, Molėtų klientų aptarnavimo poskyrio vadovas, 2005–2010 m. šio banko Utenos klientų aptarnavimo skyriaus vadovas. 2010–2013 m. UAB „Gerovės idėjos“ direktorius. 2013–2015 m. UAB „Molėtų švara“ direktoriaus pavaduotojas.

2015–2019 m. Molėtų rajono savivaldybės administracijos direktorius, nuo 2019 m. – meras.

1997–2015 m. ir 2019–2023 m. Molėtų rajono savivaldybės tarybos narys.

Lietuvos krikščionių demokratų partijos, partijos Lietuvos krikščionys demokratai, Tėvynės sąjunga - Lietuvos krikščionys demokratai Molėtų rajono skyriaus narys, nuo 2015 m. – skyriaus pirmininkas.

Sutuoktinė Nijolė, vaikai Vaida, Daina.

## Šaltiniai

|-
Anna Fotyga

**Anna Elżbieta Fotyga** (g. 1957 m. sausio 12 d. Lemborke) – lenkų politikė, Lenkijos užsienio reikalų ministrė (nuo 2006 m. gegužės 9 d.), partijos „Teisė ir teisingumas“ (PiS) narė, ilgametė Lenkijos Prezidento Lech Kaczyński patikėtinė, bendražygė.

Fotyga studijavo tarptautinę prekybą Gdansko universitete, baigė 1981 m. 1980–1981 m. profsąjungos Solidarność aktyvistė, vadovavo užsienio biurui. 1989 m. iš verslo sugrįžo į politiką, 1997–2001 m. dirbo Ministro pirmininko Jerzy Buzek patarėja užsienio politikos klausimais. 2002–2004 m. Gdansko vicemerė.

2004 m. Fotyga išrinkta į Europos parlamentą (PiS sąraše). 2005 m. lapkričio 22 d. atsisakė mandato, 2005 m. spalio 31 d. – 2006 m. gegužės 9 d. nepartinio užsienio reikalų ministro Stefan Meller valstybės sekretorė.

Anna Fotyga ištekėjusi, turi 2 suaugusius vaikus.

## Nuorodos
* Lenkijos URM tinklalapis: Biografija ;
* Ministrų Taryba: Biografija ;
* EP veiklos santrauka .

|-
Stefan Meller

**Stefan Meller** (g. 1942 m. liepos 4 d. Lione – m. 2008 m. vasario 4 d. Varšuvoje) – lenkų istorikas, diplomatas.

1993 m. sausio mėn. Stefan Meller URM direktoriaus pavaduotojas, vėliau – Europos departamento direktorius, jaunesnysis valstybės sekretorius. 1996 m. Lenkijos ambasadorius Prancūzijai. 2005 m. spalio 31 d. – 2006 m. balandžio 28 d. užsienio reikalų ministras premjero Kazimierz Marcinkiewicz kabinete.

St. Meller – našlys, turi 3 vaikus. Sūnus Marcin Meller – Playboy žurnalo lenkų kalba vyr. redaktorius.

## Darbai

* *Rewolucja francuska 1789-1794. Społeczeństwo obywatelskie*, 1983;
* *Kamil Desmoulins*, Varšuva 1982;
* *Pożegnanie z rewolucją*, Chotomów 1991;
* *Prawda ukryta czyli Tajemnice komuny*, Varšuva 1990;
* *Rewolucja francuska 1789–1794, społeczeństwo obywatelskie*, Varšuva 1983;
* *Rewolucja w Dolinie Loary: miasto Chinon 1788–1798*, Varšuva 1987;
* *Zaledwie minuta*, Varšuva 2006.

|-
Dordonė (upė)

**Dordonė** () – upė pietvakarių Prancūzijoje (Piui de Domo, Korezo, Lo, Dordonės ir Žirondos departamentuose). Prasideda Centriniame Masyve, Pju de Sansi kalno papėdėje, susiliejus Dorės ir Donės upeliams. Teka daugiausia į vakarus, aukštupyje ir vidurupyje kalnuotomis ir kalvotomis vietomis, žemupyje – Akvitanijos žemumomis. Kartu su Garona sudaro Žirondos estuariją, kur įteka į Atlanto vandenyno Biskajos įlanką. Dordonė kartais laikoma Garonos intaku.

Didžiausi intakai: Seras, Veseras, Islas. Žemupyje jaučiami vandenyno potvyniai. Įrengta hidroelektrinių kaskada. Laivyba nuo Liburno miesto.

## Šaltiniai
Jerzy Buzek

**Ježis Karolis Buzekas** (*Jerzy Karol Buzek*, g. 1940 m. liepos 3 d.) – lenkų politikas, buvęs ministras pirmininkas (1997–2001 m.), Europos parlamento narys (nuo 2004 m. birželio 13 d.), 2009–2012 m. – Europos parlamento prezidentas.

## Biografija

1957–1963 m. studijavo chemijos inžineriją (*Politechnika Śląska*, Glivicės).

1997 m. tapo profesoriumi Opolės universitete, Seulo ir Dortmundo universitetų garbės daktaras, Lenkijos mokslų akademijos narys.

1980 m. įstojo į „Solidarumą“, 1981 m. pirmininkavo pirmajam „Solidarumo“ kongresui. 2004 m. išrinktas į Europos parlamentą, 2009 m. tapo jo prezidentu.

## Nuorodos
* Asmeninis tinklalapis  .
Valstybės sekretorius

**Valstybės sekretorius** – aukšto rango valstybės tarnautojas (kartais – ministras) daugelyje valstybių. Dažniausiai ši pareigybė yra ministerijose. Valstybės sekretorius atlieka tarpininko vaidmenį tarp aukščiausio rango politikų bei žemesniųjų valstybės tarnautojų tam tikroje (valdymo) srityje.

## Lietuva
Lietuvoje valstybės sekretorius – aukščiausio rango valstybės tarnautojas, nepolitikas, ministerijos administracijos vadovas. Pareigybė įvesta LR Vyriausybės įstatymu 2002 metais. Valstybės sekretorius atliko tarpininko vaidmenį tarp aukščiausio rango politikų bei žemesniųjų valstybės tarnautojų tam tikroje (valdymo) srityje, kontroliavo ir koordinavo ministerijos padalinių darbą, atsakė už personalo vadybą, finansus ir teisės aktų rengimą.

Valstybės sekretoriaus pareigybė panaikinta nuo 2009 m. birželio 30 d., šias funkcijas priskiriant naujai pareigybei – ministerijos kancleriui.

Lietuvos ministerijose valstybės sekretoriais dirbo:

* Aplinkos ministerijoje - Arvydas Dragūnas (2002-2009 m.)
* Finansų ministerijoje - Giedrius Rimša (2002-2009 m.)
* Krašto apsaugos ministerijoje - Valdemaras Sarapinas (2002-2006 m.), Jūratė Raguckienė (2006-2009 m.)
* Kultūros ministerijoje - Diana Paknytė (2002-2009 m.)
* Socialinės apsaugos ir darbo ministerijoje - Rimantas Kairelis (2002-2009 m.)
* Susisiekimo ministerijoje - Alminas Mačiulis (2002-2009 m.)
* Sveikatos apsaugos ministerijoje - Vidmantas Žilinskas (2002-2004 m.), Mindaugas Plieskis (2005-2007 m.), Janina Kumpienė (2007-2009 m.)
* Švietimo ir mokslo ministerijoje - Dainius Numgaudis (2002-2009 m.)
* Teisingumo ministerijoje - Paulius Koverovas (2002-2007 m.), Paulius Griciūnas (2008-2009 m.)
* Užsienio reikalų ministerijoje - Evaldas Ignatavičius (2002-2003 m.), Remigijus Motuzas (2003-2004 m.), Algimantas Rimkūnas (2005-2007 m.), Deividas Matulionis (2007-2009 m.), Kęstutis Jankauskas (2009 m.)
* Ūkio ministerijoje - Gediminas Miškinis (2002-2009 m.)
* Vidaus reikalų ministerijoje - Evaldas Gustas (2002-2009 m.)
* Žemės ūkio ministerijoje - Alfonsas Tamošiūnas (2002-2003 m.), Vidmantas Kanopa (2003-2008 m.)
Jonas Baronas

**Jonas Baronas:**

* Jonas Baronas (1873) – pedagogas, kalbininkas;
* Jonas Baronas (1952) – inžinierius, politikas.
Teisė ir Teisingumas

**Teisė ir Teisingumas** (lenk. *Prawo i Sprawiedliwość*, PiS) – Lenkijos politinė partija.

2001 m. įsteigė buvęs teisingumo ministras Lech Kaczyński ir jo brolis dvynys Jaroslavas Kačinskis. 2005 m. rugsėjo 25 d. Seimo rinkimuose PiS gavo 26,99 % balsų. 2005 m. narys Lech Kaczyński išrinktas Prezidentu. 2015 m. ir 2020 m. narys Andrzej Duda išrinktas Prezidentu.

2015 m. laimėjo parlamentiniuose rinkimuose.

## Pirmininkai
* 2001–2003 m. – Lech Kaczyński
* Nuo 2003 m. – Jarosław Kaczyński

## Rinkimuose
*2001 m. – 9,50 %
* 2005 m. – 26,99 %
* 2007 m. – 32,11 %
* 2011 m. – 29,89 %
* 2015 m. – 37,58 %
* 2019 m. – 43,59 %
* 2023 m. – 35,38 %

## Nuorodos
* Oficiali svetainė
Lemborkas

**Lem̃borkas**  (, kašubų k. *Lãbórg*) – Lenkijos miestas, esantis Pamario vaivadijoje, prie Lebos upės, 65 km į vakarus nuo Gdansko. 35 086 gyventojų (2005 m.). Geležinkelio mazgas.

## Istorija

Nuo XIV a. turi miesto teises. XIX a. buvo Lemborko apskritis. Iki 1998 m. miestas priklausė Slupsko vaivadijai.

## Gyventojai

## Šaltiniai

## Nuorodos
* Oficiali svetainė (lenkų k.)
Automatas

**Automatas** gali reikšti:
* Automatas – šaunamasis ginklas;
** Fiodorovo automatas – savitaisis karinis šautuvas, sukonstruotas V. Fiodorovo 1915–1924 m.
* Automatas (mechanizmas) – mechanizmas, kažkokį veiksmą atliekantis savarankiškai;
* Lošimo automatas – elektroninis prietaisas, skirtas azartiniams žaidimams žaisti;
* Žaidimo automatas – elektroninis prietaisas, skirtas video žaidimams žaisti;
* Baigtinis automatas – matematinė abstrakcija, modeliuojanti sistemos būsenos kitimą.
Dra

**Dra** (, ) – ilgiausia Maroko upė, teka šalies pietvakariuose. Prasideda Aukštajame Atlase, susiliejus Dadeso ir Imini upėms ties Uarzazatu. Pradžioje teka kalnų slėniu į pietryčius, už Mhamido pasuka į vakarus pusdykumėmis. Įteka į Atlanto vandenyną į šiaurę nuo Tantano.

Dra vandenys vandenyną pasiekia tik po gausių liūčių ar tirpstant sniegui kalnuose. Pastoviai vandenininga tik kalnuose (~200&nbsp;km). Upės vanduo labai intensyviai naudojamas drėkinimui. Upės slėnyje klesti žemės ūkis, įsikūrę nemažai oazių ir kasabų (tvirtovių). Prie Dra aukštupio įsikūrę Zagoros, Agdzo, Mhamido miestai, o dykumų vadžio apylinkės negyvenamos.

Dra upė turi labai svarbią istorinę reikšmę. Dar priešistoriniais laikais jos slėnis buvo gyvenamas pirmykščių žmonių bendruomenių (tai liudija gausūs radiniai). Dra upė dažnai būdavo laikoma Sacharos dykumos šiaurine riba.

## Šaltiniai
Dosė

**Dosė** () – upė pietryčių Brazilijoje, Minas Žeraiso ir Espirito Santo valstijose. Susidaro Brazilijos plokščiakalnio Mantikeiros kalnuose (760 m aukštyje), susiliejus Pirangos ir Karmo upėms, netoli Oro Preto miesto. Teka į šiaurės rytus, daugiausia Brazilijos plokščiakalniu. Vaga slenkstėta. Žemupyje teka žemuma, įteka į Atlanto vandenyną ties Regensija, sudaro pelkėtą deltą.

Svarbesnieji intakai: Pirasikaba, Santo Antonijas, Korente Grandė, Mažasis Suasui, Didysis Suasui, Pankasas, San Žozė (kairieji); Kaska, Matipo, Karatinga, Manjuasu, Gvandu, Santa Žuana, Santa Marija do Rio Dosė (dešinieji).

Upės baseine – svarbūs geležies rūdos telkiniai. Palei Dosės aukštupį nutiesta svarbi geležinkelio linija. Įrengta hidroelektrinių. Prie Dosės įsikūrę dideli Ipatingos, Governador Valadareso, Kolatinos, Linjareso miestai.

2015 m. lapkričio 15 d. išgriuvus geležies rūdos kasyklos užtvarai Marianoje, 43,7 mln. t rūdų atliekų išsiliejo į Dosės upę. Upėje kilo potvynis, smarkiai užterštos pakrantės.


Vale do Rio Doce, Minas Gerais.jpg|Dosės slėnis Minas Žeraise
Parque Estadual do Rio Doce - Rio Doce visto debaixo da Ponte Queimada.jpg|Slenksčiai upėje žemiau Ponte Keimados
Rio Doce.jpg| Dosė ties Galilėja
Mapa Bacia do Rio Doce.PNG|Dosės baseino žemėlapis


## Šaltiniai
Kazimierz Marcinkiewicz

**Kazimiežas Marcinkevičius** (, g. 1959 m. gruodžio 20 d. Gožuvo Velkopolskyje) – lenkų politikas, Lenkijos Ministras Pirmininkas (2005 m. spalio 31 d. – 2006 m. liepos 14 d.), vietos savivaldos veikėjas.

## Biografija

1984 m. Vroclavo universitete baigė fizikos studijas, dirbo pradinės mokyklos mokytoju, direktoriaus pavaduotoju gimtajame mieste Gožuve. 1981 m. tapo Solidarumo nariu, Gorzow pogrindinio leidinio redaktoriumi. 1992 m. paskirtas Nacionalinio švietimo ministerijos valstybės sekretoriumi (iki 1993 m.). 1999–2000 m. premjero Jerzy Buzek kabineto vadovas; po to išrinktas Varšuvos meru.
Nigerijos Darbo Kongresas

**Nigerijos Darbo Kongresas** (*Nigeria Labour Congress, NLC)* - Nigerijos profesines sąjungas vienijanti skėtinė organizacija. Įsteigta 1978 m., susijungus 4 organizacijoms:

* Nigerijos darbo sąjungos kongresas (*Nigeria Trade Union Congress, NTUC*),
* Darbo vienybės frontas (*Labour Unity Front, LUF)*,
* Jungtinis darbo kongresas (*United Labour Congress, ULC*),
* Nigerijos darbininkų taryba (*Nigeria Workers Council, NWC)*.

Įvairios prisijungusios profesinės sąjungos reorganizuotos į 42 pramonės profsąjungas. NLC insitucijos po konfliktų su karine vyriausybe buvo paleistos: pirmą kartą valdant Ibrahim Babangida 1988 m., antrą - 1994 m., valdant Sani Abacha.

NLC kritikuojama dėl moterų diskriminacijos, kadangi NLC viduje neleido įsisteigti moterų profesinėms sąjungoms. NLC lyderis Oshiomole įtariamas tariamai bendradarbiavęs su diktatoriumi Abacha.

## Nuorodos

* NLC tinklalapis
San Fransiskas (reikšmės)

**San Fransiskas** vadinama:

* San Fransiskas – miestas JAV;
* San Fransiskas (Argentina) – miestas Argentinoje;
* San Fransiskas (Panama) – miestelis Panamoje;
* San Fransiskas – upė Brazilijoje.
Birutė Kažemėkaitė

**Birutė Kažemėkaitė** (1961 m. balandžio 24 d. Jutkiuose, Rokiškio rajone – 2021 m. rugpjūčio 27 d. Klaipėdoje) – gydytoja, Lietuvos ir Kalvarijos savivaldybės politinė bei visuomenės veikėja.

## Biografija
1968–1971 m. mokėsi Rokiškio rajono Bryzgių pradinėje mokykloje, 1972–1979 m. Rokiškio rajono Juodupės vidurinėje mokykloje, 1987 m. baigė Kauno medicinos institutą, gydytoja.

1987–1988 m. atliko internatūrą Kauno miesto 3-ojoje ligoninėje. Nuo 1988 m. Kalvarijos ligoninės ir poliklinikos gydytoja terapeutė, 1996–2001 m. Kalvarijos pensionato gydytoja terapeutė. Nuo 2001 m. VšĮ Kalvarijos ligoninės vyr. gydytoja ir VšĮ Kalvarijos PSPC šeimos gydytoja. Nuo 2008 m. Marijampolės apskrities viršininkė. Nuo 2010 m. Ministro pirmininko patarėja Marijampolės regionui. Nuo 2011 m. Vilkaviškio šeimos medicinos centro direktorė ir šeimos gydytoja.

Nuo 1999 m. Lietuvos politinių kalinių ir tremtinių sąjungos rėmėja, 2001 m. LPKTS narė, LPKTS tarybos ir valdybos narė, 2004 m. Tėvynės sąjungos, partijos Tėvynės sąjunga - Lietuvos krikščionys demokratai Kalvarijos skyriaus ir tarybos narė, Kalvarijos skyriaus pirmininkė. Nuo 2013 metų LPKTS Marijampolės filialo valdybos pirmininkė.

2000–2003 m., 2003–2004 m., 2007 m. (mandato atsisakė) ir nuo 2011 m. Kalvarijos savivaldybės tarybos narė. Nuo 2015 m. Kalvarijos savivaldybės tarybos narė. 2000–2003 m. Socialinių reikalų ir sveikatos apsaugos komiteto pirmininkė, 2003–2004 m. Socialinių reikalų komiteto pirmininkė.

Kalvarijos bendruomenės tarybos narė, LPKTS valdybos narė, Nuo 1993 m. Lietuvos gydytojų sąjungos narė. Nuo 2012 metų buvo labdaros ir paramos fondo "Sūduvos ateitis' steigėja ir direktorė..

## Šaltiniai
Patranka

**Patranka** – artilerijos ginklų tipas, nuo kitų artilerijos vamzdinių ginklų (pvz., haubicų ar mortyrų) besiskiriantis ilgu vamzdžiu, dideliu sviedinio pradiniu greičiu, bet mažesniu maksimalaus paaukštėjimo lanku. 

Iš patrankų gali būti šaudoma tiek į tiesiogiai matomus taikinius, tiek ir į tiesiogiai nematomus. Specialios zenitinės patrankos yra skirtos šaudyti į priešo aviaciją. 

Kita specializuotų patrankų dalis yra prieštankinės patrankos, skirtos šaudyti į priešo tankus. Jų vamzdį paprastai galima pakelti gana neaukštai, bet jų iššaunamų sviedinių pradinis greitis yra labai didelis. 

Dabar, tobulėjant aviacijai ir raketinei technikai, patrankas stengiamasi pakeisti kita ginkluote, dažniausiai raketomis. 

Savaeigėje artilerijoje egzistuoja savaeigės patrankos. 

Patrankos naudojamos ir kaip kitos karinės technikos ginklai:
* tankų patrankos;
* šarvuočių automatinės patrankos;
* laivų patrankos;
* aviacinės patrankos (lėktuvų ir sraigtasparnių).

## Istorija
Pirmos patrankos, pagamintos iš bambuko, pasirodė Kinijoje ne vėliau kaip 1132 m.

Mortyros pirmą kartą minimos Mongolų imperijos ir Sun dinastijos 1268–1279 m. karuose. 

Į Lietuvą kryžiaus žygių pabaigoje kryžiuočiai atvežė kelias patrankas. Po mūšio jas prarado - patrankos pateko į lietuvių rankas. Lietuviai suprato, kaip jomis naudotis, ir jau 1410 m. liepos 15 d. Žalgirio mūšyje turėjo keturias patrankas, kurios iššovė po keturis kartus. Mūšio eigai tai esminės įtakos nepadarė.  

## Galerija

Vaizdas:I400gun.jpg|JAV jūrininkai apžiūrinėja trofėjinio japonų povandeninio laivo I-400 140 mm patranką
Vaizdas:Cannon bullets.png|Patrankų sviediniai (XVIII a.)
Vaizdas:Lithuanian cannon tubes with the Coat of arms of Lithuania Vytis (Waykimas), 18th century.jpg|Lietuvos Didžiosios Kunigaikštystės kariuomenės patrankų vamzdžiai, XVIII a.
Vaizdas:Lithuanian cannon tubes with the Coat of arms of Lithuania Vytis (Waykimas), 18th century (2).jpg|Lietuvos Didžiosios Kunigaikštystės kariuomenės patrankų vamzdžiai, XVIII a.
Vaizdas:76-мм пушка образца 1942 года (2-1).jpg|76-mm tarybinė patranka, dalyvavusi Antrojo pasaulinio karo kovose Lietuvoje


## Garsios patrankos
* Caras (patranka) – rusų liejimo meno šedevras, nulieta Andriejaus Čohovo dirbtuvėse. Tiksliau tokį ginklą galima pavadinti bombarda. Pagaminimo momentu tai buvo pati didžiausia pasaulyje patranka.